wickkiey/tamil-wikipedia-chunked huggingface dataset:
# 2012 (திரைப்படம்)

**2012**என்பது 2009ஆண்டையஅமேரிக்ககாவியஅறிவியல் புனைக்கதைபேரழிவுத்திரைப்படமாகும்.இப்படத்தைரோலண்ட் எமீரிச் இயக்கியுள்ளார்.படத்தில்ஜான் குசாக், சிவெடெல் ஈஜியோபோ, அமண்டா பீட், ஆலிவர் பிளாட்,தாண்டி நியூட்டன், டேனி க்ளோவர், வூடி ஹாரல்சன் ஆகிய நட்சத்திரங்கள் நடித்துள்ளனர்.இந்த படம் செண்ட்ரோபோலிஸ் எண்டர்டெயின்மெண்டால் தயாரிக்கப்பட்டு கொலம்பியா பிக்சர்சால் விநியோகிக்கப்பட்டது.  
முதலில்படத்தின் படப்பிடிப்பைலாஸ் ஏஞ்சலசில்துவக்கதிட்டமிடப்பட்டது,ஆனால்படப்பிடிப்பு 2008ஆகத்தில் வான்கூவரில் துவக்கப்பட்டது. உலகளாவியநிலவியல் பேரழிவுகளுக்கு மத்தியில்கதாநாயகனான புதினஎழுத்தாளர் ஜாக்சன் கர்ட்டிஸ்தன்குடும்பத்தைக்காக்கமுயற்சிப்பதாக இத்திரைப்படம் தொடங்குகிறது.இப்படம்அமேரிக்கப்பழங்குடிகளான மாயன்களின்நாட்காட்டியின்படி 2012நிகழ்வானபேரழிவைசித்தரிக்கிறது.  
2012 நவம்பர் 13 அன்று சர்வதேச அளவில்இப்படம் வெளியிடப்பட்டது. இத் திரைப்படமானதுவிமர்சகரிகளிடம்இருந்து கலவையான விமர்சனங்களைப் பெற்றது,படத்தின் சிறப்புக்காட்சியமைப்பு (ஸ்பெசல்எபக்ட்) மற்றும் பிறபணிகள்குறித்து புகழப்பட்டது,அதேசமயம்படத்தின் திரைக்கதை மற்றும் நீளம்போன்றவை விமர்சனத்துக்கு ஆளானது. இது வணிகரீதியான வெற்றியைப்பெற்றது, 2009 இல் மிக அதிக வசூல் செய்த படங்களில் ஒன்று ஆகும். இப்படம் தமிழில் *ருத்ரம் 2012* என்ற பெயரில் தேனாண்டால் பிலிம்சால் தமிழில் மொழியாற்றம் செய்யப்பட்டு வெளியிடப்பட்டது.
# 2012 (திரைப்படம்)

## கதை

படத்தின் கதை 2009 இல் துவங்குகிறது. நிலநடுக்கம் மற்றும் ஆழிப்பேரலை மூலம் பூமிக்கு அழிவு நெருங்குவதை அறிவியலாளர்கள் அமேரிக்க அரசுக்கு அறிக்கையாகத் தருகிறார்கள். பூமியைக் காக்க உலக நாடுகள் தடுப்பு நடவடிக்கைகளில் இறங்குகின்றன. பலனில்லை. 2012ல் உலகின் அழிவு துவங்குகிறது. பெரும் ஆக்ரோஷத்தோடு பூமி வாய்பிளக்க பெரிய பெரிய நகரங்கள் புதையுண்டு போகின்றன. கண் முன்னே பெரும் அவலம் நடக்க என்ன செய்வதென்று தெரியாமல் கைபிசைந்து நின்று அந்த அழிவில் ஐக்கியமாகின்றன.  
இதற்கிடையில் அமெரிக்காவில் வசிக்கும் ஜான் குசேக் தனது குடும்பத்தினரை காப்பாற்ற போராடுகிறார். பூமி மேலடுக்கு அதன் பாதாளத்துக்கு இறங்கும் நிலையில் ஜான்குசேக் காரை வேகமாக ஒட்டி குடும்பத்தினரை காப்பாற்றி விமானத்தில் ஏற்றி மயிரிழையில் உயிர் தப்புகிறார். எரிமலை தீப்பிடிப்புகள் பூமிக்குள் இருந்து சீறி பாய்வது, மலைகள் பிளந்து உருள்வது, வானளாவிய கட்டிடங்கள் சரிந்து மண்ணில் புதைவது, மேம்பாலங்கள் உடைந்து கார்கள் பொம்மைகளாய் வானில் இருந்து விழுவது, பாலம் உடைந்து ரயில் தூக்கி வீசப்படுவது, ஒரு பல மாடி கட்டடங்கள் பாதியாக பிளப்பது, போன்ற அழிவுகளுக்கு மத்தியில் கதாநாயகள் தன் குடும்பத்தினரையும் மற்றும் சிலரையும் திபெத் பீடபூமிக்கு அழைத்து வருகிறார்.  
அங்கு இந்தப் பேரழிவில் இருந்து தப்பிக்கவென்று உலக நாடுகளால் எந்த இயற்கை சீற்றத்தில் இருந்தும் தப்பும் வகையினான நோவாவின் பேழைழை நினைவூட்டிம் விதமான கலங்கள் உருவாக்கப்பட்டுள்ளன. இந்த விசயத்தை அதிகார வர்கம் இரகசியமாகவே வைக்கிறது. பேழையில் விலங்குகள் பறவைகள் போன்றவற்றையும் அழிவிலிருந்து காக்க ஏற்றப்பட்டுள்ளன. இதில் ஏற பணக்கார்கள், அதிகார வர்கத்தினர் போன்றோருக்கு முக்கியத்தும் அளிக்கப்படுகிறது. இதனால் தலைவர்கள் மத்தியில் சர்ச்சைகள் தோன்றுகின்றன. அமேரிக்க அதிபர் இந்நப் பேழையில் ஏற மறுத்து, தன் மக்களிடம் உலக அழிவு குறித்து தொலைக்காட்சியில் உரையாற்றி மக்களோடு சேர்ந்து தன் மரணத்தை எதிர்கொள்கிறார். புவியின் அனைத்துப் பகுதிகளையும் விழுங்கிவரும் ஆழிப்பேரலை திபெத் பீடபூமியையும் தாக்குகிறது. பேழை கடல் அலையில் மிதக்கிறது, இதனால் பேழையில் இருப்பவர்கள் மட்டும் உயிர் தப்புகின்றனர். பல நாட்களுக்குப் பிறகு கடல் கொந்தளிப்பு அடங்குவதை செயற்கைக்கோள் தொடர்பினால் அறியும் பேழைவாசிகள் பேழையின் மேற்கதவைத் திறந்துகொண்டு மேலே வந்து சூரிய ஒளியையும், அமைதியானக் கடலையும் காண்கின்றனர். பின்னர் புதிய நிலப்பகுதியை கண்டறியும் கலம் அங்கு சென்றடைகிறது. பழைய நாட்காட்டி முடிந்து 1. 1. 0 என புதிய நாள்காட்டி காட்டி புதிய ஊழி பிறப்பதாக காட்டப்படுகிறது.
# குண்டுவீச்சு வானூர்தி

விமானப்படையின் பி-2 ஸ்பிரிட்]]
**குண்டுவீச்சு வானூர்தி** அல்லது **குண்டுதாரி** (*bomber*) என்பது ஒரு படைத்துறை வானுர்தியாகும். இது தரை மற்றும் கடல் சார்ந்த இலக்குகளை குண்டு வீசி தாக்கும்படி வடிவமைக்கப்பட்டதாகும். குண்டுதாரி விமானமானது வெடிகுண்டுகள், ஏவுகணைகள் மற்றும் நீரேவுகணைகளைக் கொண்டு இலக்குகளைத் தாக்கும் திறம் படைத்தவையாகும். இவை தந்திரோபாய குண்டுதாரி மற்றும் உத்திசார்ந்த குண்டுதாரி என இரு பெரும் பிரிவுகளாக பிரிக்கப்படும்.
# குண்டுவீச்சு வானூர்தி

## வகைப்பாடு

### தந்திரோபாய குண்டுதாரி

தந்திரோபாய குண்டுவீசுதல் என்பது எதிரியின் போர்த்திறனை நசுக்கும் பொருட்டு, நெடுந்தூர குண்டுவீசும் குறிக்கோளுக்காகவே வடிவமைக்கப்பட்ட கனரக குண்டுதாரிகளைக் கொண்டு தந்திரோபாய இலக்குகளான விநியோகத்தளங்கள், பாலங்கள், தொழிற்கூடங்கள், கப்பல்கூடங்கள் மற்றும் நகரங்களைத் தாக்கி எதிரியை நிலைகுலைய செய்வதாகும். இந்தத் தாக்குதலுக்காகப் பயன்படும் குண்டுதாரிகள், தந்திரோபாய குண்டுதாரிகள் வகையைச் சார்ந்ததாகும்.  
தற்போது செயல்பாட்டில் இருக்கும் அணுஆயுதமேந்திய தந்திரோபாய குண்டுதாரிகள்:
:B-2 எசுபிரிட்டு, B-52 இசுட்டுராட்டோஃபோர்ட்டிரசு, டபோலெவ் டியு-95 'பியர்', டபோலெவ் டியு-22M 'பேக்பயர்'.  
மேலும், வரலாற்றில் முக்கிய தடம் பதித்த சில தந்திரோபாய குண்டுதாரிகள்:
:போயிங் B-17 பறக்கும் படையரண், கன்சாலிடெட்டெடு B-24 லிபரேட்டர், போயிங் B-29 அதிபடையரண், டபோலெவ் டியு -16 'பேட்ஜர்' (Tupolev Tu-16 'Badger').
# குண்டுவீச்சு வானூர்தி

## வகைப்பாடு

### உத்திசார்ந்த குண்டுதாரி

உத்திசார்ந்த குண்டுவீசுதல் என்பது எதிரியின் படைகளைத் தாக்கும்படி அல்லது எதிரியின் தாக்குதலுக்குப் பதிலடி கொடுக்கும் பொருட்டு, சிறியரக விமானங்களைக் கொண்டு குறைந்த தூரத்திலிருக்கும் தரைப்படை அல்லது கப்பற்படையின் மீது குண்டு வீசுவதாகும். மற்ற விமான ரகங்களான இலகுரக குண்டுதாரி, நடுத்தர குண்டுதாரி, பாய்விறக்க குண்டுதாரி, சண்டை வானூர்தி, விலக்கும் வானூர்தி, தாக்குதல் வானூர்தி, பன்முகப்போர் விமானம் போன்றவையும் உத்திசார்ந்த குண்டுதாரியின் வேலையைச் செய்வதால், இவைதான் உத்திசார்ந்த குண்டுதாரி என தனியே பிரித்து இனங்காண இயலாது.
# குண்டுவீச்சு வானூர்தி

## வரலாறு

உலகின் முதல் வான் வழி குண்டு தாக்குதல், 1911 ஆம் ஆண்டு லிபியாவில் நடந்த இத்தாலிய-துருக்கிய போரின் போது இத்தாலிய படைத்தளபதி சீலியோ கவோட்டியால் நடத்தப்பட்டது. அவர் ஓட்டிய விமானம் ஒரு குண்டுதாரியாக இல்லாதபோதும், தான் வைத்திருந்த கை-வெடிகுண்டை வைத்து அன்று அவர் நடத்திய தாக்குதல் ஒரு பெரிய மாற்றத்திற்கு வித்திட்டது.
# குண்டுவீச்சு வானூர்தி

## வரலாறு

### முதல் குண்டுதாரிகள்

, முதல் பிரத்யேக பிரித்தானிய குண்டுதாரி, 1913]]
1913 ஆம் ஆண்டு வடிவமைக்கப்பட்ட இத்தாலிய காப்ரோனி கா 30 மற்றும் பிரித்தானிய பிரிஸ்டால் டீ.பி.8 ஆகியவையே முதல் பிரத்யேக குண்டுதாரி விமானங்களாகும். பிரிஸ்டால் டீ.பி.8 ஆனது மொத்தமாகவோ அல்லது தனித்தனியகவோ வீசப்படகூடிய 4.5 கிலோ எடை கொண்ட குண்டுகளை ஏந்திச் செல்லும் உருண்டை வடிவ குண்டுதாங்கியைக் கொண்டது.
# குண்டுவீச்சு வானூர்தி

## வரலாறு

### இரண்டாம் உலகப்போர்

இரண்டாம் உலகப்போரில் குண்டுதாரிகளின் பங்களிப்பு மிகவும் பெரிது. இரண்டாம் உலகப்போரின் தொடக்கமாக கருதப்படும் செப்டம்பர் 1, 1939 அன்று செருமனியின் நாசிப்படை குண்டுதாரிகளைக் கொண்டு போலந்தின் நகரங்களைத் தாக்கியது. அதிலிருந்து போரின் போக்கைத் தீர்மானிப்பது, பெரும்பாலும் குண்டுதாரிகளாகவே இருந்தன. அச்சு நாடுகளும் நேச நாடுகளும் மாறி மாறி குண்டுதாரிகளைக் கொண்டு குண்டுகள் வீசிய வண்ணம் இருந்தன. இவை குண்டுதாரிகள் மேம்படுவதற்கு முக்கிய காரணமாக அமைந்தது.  
1945, ஆகத்து 6 அன்று ஐக்கிய அமேரிக்க விமானப்படையின் போயிங் பி-29 அதிபடையரண் ரகத்தைச் சார்ந்த, எனோலா கே என பெயரிடப்பட்ட குண்டுதாரி, சரியாக 9.15 மணியளவில் ஹிரோஷிமா என்ற ஜப்பானிய நகரத்தில் "சின்னப் பையன்" என்ற உலகின் முதல் அணுகுண்டை வீசியது. மூன்று நாள் இடைவெளிவிட்டு மீண்டும், ஆகத்து 9 அன்று ஐக்கிய அமேரிக்க விமானப்படையின் போயிங் பி-29 அதிபடையரண் ரகத்தைச் சார்ந்த, பாக்ஸ்கார் என பெயரிடப்பட்ட குண்டுதாரி அடுத்த அணுகுண்டை நாகசாகியின் மீது வீசியது. இதுவே 15 நாட்கள் கழித்து ஜப்பான் சரணடைந்ததற்குக் காரணமாகும்.
# குண்டுவீச்சு வானூர்தி

## வரலாறு

### நவீன கால குண்டுதாரிகள்

நவீன காலத்தில் குண்டுதாரிகள், தாக்குதல் வானூர்தி, தாக்குதல் குண்டுதாரி ஆகியவற்றின் தனித்தன்மை குறைந்து வருகிறது. ஏறக்குறைய எல்லாத் தாக்குதல் போர்விமானங்களும் குண்டுதாரிகளாகச் செயல்படும்படி வடிவமைக்கப்படுகின்றன. நார்த்தராப் க்ரூமன் B-2 எசுபிரிட்டு குண்டுதாரி போன்றவையே தற்போது அதிநவீனமாக கருதப்படுகிறது. F-16 ரக விமானம் தாக்குதல் வானூர்தி என்றாலும், "குண்டு வண்டி" யாக குண்டுகளை இடமாற்றம் செய்யவும் பயன்படுகிறது.  
ருசியாவும் ஐக்கிய அமெரிக்காவும் தங்களது தற்போதைய குண்டுதாரி விமானங்களை மாற்றி புதுவகை குண்டுதாரி விமானங்களை செய்வதற்கான ஏற்பாடுகளை செய்து வருகின்றன. ஐக்கிய அமெரிக்காவிற்கு நார்த்தராப் க்ரூமன் B-21 மூலம் தனது விமானப்படையைப் புதுப்பிக்கிறது. 1999 ஆம் ஆண்டு அறிக்கையின்படி ஐக்கிய அமெரிக்காவின் தற்போதைய குண்டுதாரி விமானங்களில், B-21 ரெய்டர் ரக குண்டுதாரி விமானங்கள் 2020 வரையிலும் ஏனைய வகைகள் 2030 - 2040 துவக்கம் வரை பயன்பாட்டில் இருக்கும் எனத் தெரிவித்துள்ளது.  
இந்திய அரசாங்கத்தின், பாதுகாப்பு ஆராய்ச்சி மற்றும் வளர்ச்சி அமைப்பின் "ஆரா" ரக குண்டுதாரியும் 2020 இல் வெளிவருவதற்கான ஏற்பாடுகள் நடந்து வருகின்றன.
# ஐக்கிய அமெரிக்க அரசியலமைப்பின் 15ஆம் திருத்தம்

ஐக்கிய அமெரிக்க அரசியலமைப்பின் **பதினைந்தாம் திருத்தம்** (*Amendment XV*) கூட்டரசோ மாநில அரசோ ஓர் குடிமகனுக்கு, அவரது "இனம், நிறம், முந்தைய பணி போன்ற காரணங்களால் அவருக்கு வாக்களிக்கும் உரிமையை மறுப்பதை தடை செய்துள்ளது. இது பெப்ரவரி 3, 1870 அன்று சட்டமாக ஏற்கப்பட்டது; இது மீளமைப்பு சட்டத் திருத்தங்களின் மூன்றாவதும் கடைசியுமான சட்டத் திருத்தமாகும்.  
அமெரிக்க உள்நாட்டுப் போரின் இறுதியாண்டுகளில் அரசியலமைப்பு மீளமைப்பு காலம் தொடங்கியது. பல்லாயிரக்கணக்கான முன்னாள் கருப்பின அடிமைகளின் உரிமைகள் குறித்த சட்டப் பேராயத்தில் பல விவாதங்கள் நடத்தப்பட்டன. 1869இல் பேராயம் அடிமைத்தனத்தை ஒழிக்கவும் அவர்களுக்கு குடியுரிமையும் சட்டத்தின் முன்னர் சமநிலையும் வழங்க திருத்தங்களை மேற்கொண்டது. 1868இல் யுலிசீஸ் கிராண்ட் குடியரசுத் தலைவரான பிறகே பெரும்பாலான குடியரசுக் கட்சியினர் கருப்பின ஆண்களின் வாக்குகளைக் காப்பது தங்கள் கட்சியின் வளர்ச்சிக்கு மிகத்தேவையானது என்பதை உணர்ந்து கொண்டனர். இதைவிடக் கடுமையான அங்கங்களைக் கொண்ட திருத்தங்களை நிராகரித்த காங்கிரசு பெப்ரவரி 26, 1869இல் இன,நிற,பணி குறித்து வாக்குரிமை மறுக்கப்படலாகாது என்ற இத்தீர்மானத்தை முன்மொழிந்தது; சட்ட திருத்தத்தை ஏற்பதற்கு கூட்டரசு, மாநில அரசுகளில் நீண்ட போராட்டங்களுக்குப் பிறகு மார்ச் 30, 1870இல் இது அரசியலமைப்பின் அங்கமாக ஏற்கப்பட்டது.  
பத்தொன்பதாம் நூற்றாண்டின் இறுதியில் ஐக்கிய அமெரிக்க உச்ச நீதிமன்றம் இந்த திருத்தத்தை குறுகிய கண்ணோட்டத்தில் நோக்கி தீர்ப்புகள் வழங்கியது. 1890இலிருந்து 1910 வரை தெற்கத்திய மாநிலங்களில் மாநிலச் சட்டப்பேரவைகள் புதிய மாநிலச் சட்டங்கள் இயற்றி கருப்பினரின் வாக்குரிமையை மறுத்தன. கல்வியறிவு தகுதித்தேர்வு, தேர்தல் வரிகள் மூலமாக இந்த மறுத்தளிப்பை நிறைவேற்றின; அதேநேரம் வெள்ளையருக்கு *தாத்தா சரத்து* மூலம் இவற்றிலிருந்து விலக்களித்தன. வெள்ளையர் மட்டுமே பங்கேற்ற துவக்கநிலை (பிரைமரி) தேர்தல்களும் வன்முறைகளும் கருப்பினர் பங்கேற்பை ஒடுக்கி வந்தன.  
இருபதாம் நூற்றாண்டில் உச்ச நீதிமன்றம் பரந்த கண்ணோட்டத்துடன் சிக்கல்களை ஆய்ந்து *தாத்தா சரத்துகளை* சட்டவிரோதமாக்கியது (1915) ; இதேபோல டெக்சாசு பிரைமரி வழக்கில் (1927–1953) வெள்ளையர் மட்டுமே பங்கேற்ற பிரைமரி தேர்தல்களை நிராகரித்தது. தொடர்ந்து இருப்பத்தி நான்காம் திருத்தத்தில் தேர்தல்களுக்காக வசூலிக்கப்பட்ட தேர்தல்வரி தடை செய்யப்பட்டது; 1966இல் நடந்த வழக்கொன்றில் மாநிலத் தேர்தல்களுக்கு தேர்தல் வரி வசூலிக்கப்படுவதும் சட்டவிரோதமாக்கப்பட்டது. இதனால் தேர்தல்களில் கருப்பின வாக்காளர்களின் பங்களிப்பு கூடியது. இந்த சீர்திருத்தங்களை வலிமைப்படுத்த காங்கிரசில் வாக்குரிமைச் சட்டம், 1965ஐ நிறைவேற்றியது. இதன்படி கூட்டரசு வேற்றுமை காட்டக்கூடிய பகுதிகளில் மேற்பார்வையிடும் அதிகாரம் பெற்றது; கல்வியறிவுத் தகுதி போன்ற வேற்றுமைபடுத்தும் சட்டங்களைத் தடை செய்ததுடன் பாதிக்கப்பட்ட வாக்காளர்கள் சட்டத் தீர்வுகளைப் பெறவும் வழிவகை ஏற்படுத்தியது.  
இந்தத் திருத்தத்தில் பாலினம் குறித்து குறிப்பிடப்படாமையால் பெண்களுக்கு வாக்குரிமையை மறுப்பதை தடை செய்யவில்லை.
# பெரும் நீர்நாய்

**பெரும் நீர்நாய்** (*Pteronura brasiliensis*) என்பது தென் அமெரிக்காவை தாயகமாகக் கொண்ட நீர்நாய் இனமாகும். இது மரநாய்வகையி குடும்பத்தின் மிக நீளமான உடல் கொண்ட விலங்காகவும் வரை வளரக்கூடிய வகையில் தகவமைத்துக் கொண்டுள்ள ஒரே கொன்றுண்ணியாகவும் உள்ளது. மற்ற மரநாய்வகையி விலங்குகள் போலன்றி இது சமுதாய வாழ்க்கைக்குரியது. மூன்று முதல் எட்டுவரையான குழுவாக வாழும். பொதுவாக தம் பகுதியில் அமைதியான விலங்காகக் காணப்பட்ட போதிலும் குழுக்களுக்கிடையில் மூர்க்கத்தனமானது. இது பகல் நடத்தைக்குரியதாக பகலில் செயற்றிறன் மிக்கதாகக் காணப்படும். இது ஒரு சத்தமிடும் விலங்கினமாக கோபம் மற்றும் மீளமைதலின் போது தனித்துவமான ஒலியெழுப்புவது பதிவுசெய்யப்பட்டுள்ளது.  
பெரும் நீர்நாய் தென்னமெரிக்காவின் வட மத்திய பகுதியில், அதிலும் அதிகமாக அமேசன் ஆறு மற்றும் பந்தானல் பகுதியில் வாழ்கிறது.  
இதன் பரவல் பெருமளவு குறைவடைந்து செல்வதுடன் தொடர்ச்சியற்றும் காணப்படுகின்றது. 1950,1960 களில் உச்சமடைந்த அவற்றின் மென்மையான தோலுக்கான வேட்டையாடல்களால் அவற்றின் எண்ணிக்கை வெகுவாகக் குறைந்தது. இவ்விலங்குகளின் எண்ணிக்கை காடுகளில் 5,000ஐ விடக் குறைந்தமையால் 1999 இல் ஆபத்துக்குள்ளான விலங்குகளின் பட்டியலில் சேர்க்கப்பட்டது. இது அமெரிக்க வெப்ப மண்டலப் பகுதியில் காணப்படுகின்ற மிக ஆப்த்துக்குள்ளான விலங்கு ஆகும். இவற்றின் வாழிடம் பாதிப்புக்குள்ளாதல் மற்றும் இடர்நிலை என்பன அதிகமானதாகும். இராட்சத நீர்நாய் ஒரு பிறப்பாக்க வளம் குறைந்த விலங்காகவும் உள்ளது ; 2013 இல் 60 விலங்குகள் மட்டுமே பிறந்தன.  
பெரும் நீர்நாய் ஈரூடகவாழி வாழ்க்கை முறையைக் காட்டுவதற்காக பல்வேறு இசைவாக்கங்களைக் காட்டுகின்றன. அவை; உடல் குறைந்தளவு மயிர்களால் மூடப்பட்டிருத்தல், செட்டை போன்ற வால், துடுப்புப் பாதங்கள் என்பனவாகும். இந்த விலங்கினங்கள், அடிக்கடி வெள்ளத்தால் நிரம்பக்கூடிய நன்னீர் ஆறுகளையும் ஓடைகளையும் விரும்புவதுடன் ஏரிகள் நீர்வீழ்ச்சிகளையும் விரும்பும். தமது உணவு இடத்திற்கு அணமையில் தங்கும் முகாம்களை அமைப்பதற்கா அங்குள்ள தாவரங்களை துப்புரவு செய்யும். இராட்சத நீர்நாய் தனித்துவமாக கெளுத்தி முதலிய மீன்களை உண்பதுடன் ஆமை, நண்டு, பாம்பு முதலானவற்றையும் உண்ணும். மனிதரைத் தவிர இதற்கு குறிப்பான கொன்றுண்ணி இல்லை.
# பெரும் நீர்நாய்

## வகுப்பாக்கம்

மரநாய்வகையி குடும்பத்தின் நீர்நாய் என்ற துணைக்குடும்பத்தில் உள்ள இனங்களில் ஒன்று பெரும் நீர்நாய் ஆகும். இந்த இனத்தில் *P. b. brasiliensis* மற்றும் *P. b. paraguensis* என்று இரு துணையினங்கள் உள்ளன.
# பெரும் நீர்நாய்

## உயிரியல் மற்றும் நடத்தைகள்

பெரும் நீர்நாய் பரிய உடலமைப்புள்ள, கூட்டமாக வழும், ஒரு பகலாடி விலங்காகும். ஆரம்பகால நாடுகாண் பயணிகள் அவர்களின் படகுகளைச் சுழ்ந்து கொள்ளும் சத்தமிடும் விலங்காக கூறுவர். 1970களின் பிற்பகுதியில் டியுப்பிலெக்சின் முன்மாதிரிகள் வரை இவ்விலங்கு பற்றி சிறியளவிலான தகவல்களே காணப்படுகின்றன இந்த அழிவுக்குள்ளாகும் விலங்கு பற்றி அக்காலத்தில் தான் ஒரு ஆராய்ச்சி கட்டமைப்பு உருவாக்கப்பட்டது.  
உருவவியல் மற்றும் நடத்தைகளைக் கொண்டு பெரும் நீர்நாயை மற்றைய நீர்நாயில் இருந்து இலகுவில் வேறுபடுத்த முடியும். மரநாய்வகையி குடும்ப விலங்கில் பாரிய உடல் நீளத்தை இவ்விலங்கு காட்டிய போதும் கடல் நீர்நாயும் பாரியதாகக் காணப்படும்.
# தாமோதர் பள்ளத்தாக்கு கழகம்

**தாமோதர் பள்ளத்தாக்கு கழகம்** (**Damodar Valley Corporation** (DVC) இந்திய அரசின் பொதுத்துறை நிறுவனம் ஆகும்.
தாமோதர் பள்ளத்தாக்கு கழகம், மேற்கு வங்காளம் மற்றும் ஜார்கண்ட் மாநிலங்களில் உள்ள தாமோதர் ஆற்றுப் பள்ளத்தாக்குகளில் அணைகள் கட்டுவதும், புனல் மற்றும் அனல் மின்சாரம் உற்பத்தி செய்வதும், தாமோதர் ஆற்றில் வெள்ளத்தடுப்பு மற்றும் மண்வளப் பாதுகாப்பு மேற்கொள்வதும் இதன் முதன்மைப் பணிகளாகும். இக்கழகத்தின் தலைமையகம் கொல்கத்தாவில் இயங்குகிறது.
# தாமோதர் பள்ளத்தாக்கு கழகம்

## வரலாறு

பருவ மழைகளின் போது தமோதர் ஆற்றில் அடிக்கடி ஏற்படும் வெள்ளச் சேததத்தையும், மண் அரிப்பை தடுக்க, ஆற்றின் குறுக்கே அணைகள் கட்டவும், புனல் மின்சாரம் உற்பத்தி செய்யவும், இந்திய அரசு, பிகார் மற்றும் மேற்கு வங்காள மாநில அரசுகள் கூட்டாக மார்ச், 7 சூலை1948 அன்று தாமோதர் பள்ளத்தாக்கு கழகத்தை நிறுவினர்.
# தாமோதர் பள்ளத்தாக்கு கழகம்

## வடி நிலப்பரப்பு

தமோதர் ஆற்றின் வடிநிலம் 24,235 சதுர கிலோ மீட்டர் பரப்பு கொண்டது. இவ்வடிநிலப் பரப்பில் தற்போதைய ஜார்கண்ட் மாநிலத்தின் தன்பாத், போகாரோ, ஹசாரிபாக், கேடர்மா, சத்ரா, பாலமூ, ராஞ்சி, லோஹர்தக்கா மற்றும் தும்கா என எட்டு மாவட்டங்களும், மேற்கு வங்காள மாநிலத்தின் வர்தமான், ஹூக்லி, பாங்குரா மற்றும் புருலியா என ஐந்து மாவட்டங்களும் உள்ளது.
# தாமோதர் பள்ளத்தாக்கு கழகம்

## தாமோதர் பள்ளத்தாக்கு மின்நிலையங்கள்

தாமோதர் பள்ளத்தாக்கு கழகம், தாமோதர் ஆற்றின் குறுக்கே நீர்த்தேக்கங்கள் கட்டியும், நிலக்கரி சுரங்கங்களிலிருந்து வெட்டி எடுக்கப்படும் நிலக்கரியைக் கொண்டு, 1953 முதல் புனல் மற்றும் அனல் மின்நிலையங்களிலிருந்து மின் உற்பத்தி செய்கிறது.  
**நிலக்கரி அனல் மின்நிலையம்**  
| மின்சக்தி நிலையத்தின் பெயர் | மாநிலம் | உற்பத்தி திறன்
மெகாவாட் | குறிப்புகள் |
| --- | --- | --- | --- |
| மெஜியா அனல் மின்நிலையம் | மேற்கு வங்காளம் | 2,340 |  |
| இரகுநாதபுரம் அனல் மின்நிலையம் | மேற்கு வங்காளம் | 1,200 |  |
| மைத்தோன் அனல் மின்நிலையம் | ஜார்கண்ட் | 1,050 | டாடா நிறுவனத்துடன் இணைந்து |
| துர்காப்பூர் எஃக்கு மற்றும் அனல் மின்நிலையம் | மேற்கு வங்காளம் | 1,000 |  |
| கேடர்மா அனல் மின்நிலையம் | ஜார்கண்ட் | 1,000 |  |
| சந்திரபுரா அனல் மின்நிலையம் | ஜார்கண்ட் | 500 |  |
| பொக்காரா அனல் மின் நிலையம் - எண் 2 | ஜார்கண்ட் | 630 |  |
| பொக்காரா அனல் மின்நிலையம் - எண் 1 | ஜார்கண்ட் | 500 |  |
| துர்காபூர் அனல் மின்நிலையம் | மேற்கு வங்காளம் | 210 |  |
| பொக்காரோ மின் விநியோக கழகத்தின் நிலையம் | ஜார்கண்ட் | 338 | தாமோதர் பள்ளத்தாக்கு கழகம் மற்றும் பொக்காரோ மின் விநியோக நிறுவனங்களின் கூட்டு நிறுவனம் |  
**புனல் மின்நிலையங்கள்**  
| மின் உற்பத்தி நிலையத்தின் பெயர் | மாநிலம் | உற்பத்தி திறன்
மெகாவாட் |
| --- | --- | --- |
| பஞ்செட் நீர்த்தேக்கம் | ஜார்கண்ட் | 80 |
| மைத்தோன் நீர்த்தேக்கம் | ஜார்கண்ட் | 63.2 |
| திலையா நீர்த்தேக்கம் | ஜார்கண்ட் | 4 |
# தாமோதர் பள்ளத்தாக்கு கழகம்

## கட்டமைப்பு

தாமோதர் பள்ளத்தாக்கு கழகம் 7410 மெகா வாட் மின்சக்தி உற்பத்தித் திறன் கொண்ட ஆறு அனல் மின்நிலையங்களுடனும், 147.2 மெகாவாட் மின்சக்தி உற்பத்தி திறன் கொண்ட மூன்று புனல் மின்நிலையங்களுடன் விரிவாக்கம் செய்துள்ளது.
# தாமோதர் பள்ளத்தாக்கு கழகம்

## நீர் மேலாண்மை

1948 - 1953க்கு இடைப்பட்ட காலத்தில், தமோதர் ஆற்றுப் பள்ளத்தாக்கு கழகம், பராக்கர் ஆற்றின் குறுக்கே திலையா மற்றும் மைத்தோன் நீர்தேக்கங்களையும், தாமோதர் ஆற்றின் குறுக்கே பஞ்செட் நீர்தேக்கத்தையும், கோனார் ஆற்றின் குறுக்கே கோனார் நீர்த்தேக்கத்தையும் கட்டியுள்ளது. இதனால் பருவகாலங்களில் தாமோதர் ஆற்றின் வெள்ளச் சேதம் வெகுவாக குறைக்கப்பட்டுள்ளது.  
1955ல் துர்காபூரில் தாமோதர் அணை கட்டப்பட்டது. இதனால் வர்தமான், பாங்குரா மற்றும் ஹூக்லி மாவட்டங்களின் வேளாண் விளைநிலங்கள் நீர் வளம் பெறுகிறது.
# புரூஸ் லீ (2017 திரைப்படம்)

**புரூஸ் லீ** (***Bruce Lee***)என்பது அதிரடி- நகைச்சுவை தமிழ்த் திரைப்படமாகும். இப்படத்தை பிரசாந்த் பாண்டியராஜ் எழுதி இயக்கினார். படத்தின்முதன்மைப்பாத்திரங்களில்ஜி. வி. பிரகாஷ் குமார்,கிரிதி கர்பந்தா ஆகியோர் நடித்துள்ளனர். படத்தை கென்யா பிலிம்சு தயாரித்துள்ளது.படத்தயாரிப்பானது 2015சூலையில்துவங்கி, 2017மார்ச் 17அன்றுவெளியானது.
# புரூஸ் லீ (2017 திரைப்படம்)

## கதை

நாயகன் ஜெமினி கணேசன் ( ஜி.வி.பிரகாஷ்) சிறுவயதில் இருந்தே மிகவும் பயந்த சுபாவம் கொண்டவர். ஆனால், புரூஸ்லீ படம் பார்க்கும்போது மட்டும் ஆக்ரோஷமாக இருக்கிறார் என்றதும், அவரது அம்மா இவருக்கு புரூஸ்லி என்று பெயர் வைத்து அழைக்கிறார். புரூஸ்லி என்ற பெயர் வைத்ததும் யாருக்கும் பயப்படாமல் தைரியமாக சுற்றித்திரியும் ஜி.வி.பிரகாஷ் ஒரு ரவுடியிடம் மாட்டி அடிவாங்கிய பிறகு, எந்த பிரச்சினையிலும் மூக்கை நுழைக்காமல் அமைதியான வழியில் செல்கிறார்.  
நாயகி சரோஜா தேவியும் (கீர்த்தி கர்பந்தா) ஜி.வி.பிரகாஷும் காதலித்து வருகிறார்கள். அதேநேரத்தில், பிரபல தாதாவாக வலம்வரும் முனீஸ்காந்த், அமைச்சரான மன்சூர் அலிகானைக் கொலை செய்கிறார். அதை ஜி.வி.பிரகாஷ், நாயகி சரோஜா தேவி, ஜி.வி.பிரகாஷின் நண்பரான அப்பாசும் (பாலசரவணன்) அவரது காதலி ஆகிய நால்வரும் பேரும் சேர்ந்து ஒளிப்படம் எடுத்துவிடுகின்றனர். அதை தொடர்ந்து புரூஸ் லீயும் அவரது காதலி சரோஜா தேவியும் எப்படியாவது இதை உலகிற்குச் சொல்ல வேண்டும் என்று எண்ணுகிறனர்.
இந்த ஒளிப்படத்தை வைத்து தாதா ராமதாசை போலீசில் சிக்க வைக்க முயற்சி செய்கிறார்கள். ஆனால் எந்த பலனும் கிடைக்கவில்லை.  
இந்நிலையில், படமெடுத்த கேமராவைக் கைப்பற்ற முனிஸ்காந்த் சரோஜா தேவியையும் அவரது நண்பர் அப்பாசின் காதலியையும் சேர்த்துக் கடத்தி, கேமராவைக் கேட்டு மிரட்டுகின்றனர். முனீஸ்காந்திடம் இருந்து தங்கள் காதலியை மீட்க புரூஸ்லீ முனீசின் முன்னாள் மற்றும் இந்நாள் கூட்டாளிகளான மொட்டை ராசேந்திரன் மற்றும் சிலரைக் கூட்டணி சேர்த்து திட்டமிட்டு இந்த கும்பலை எப்படி சமாளித்து தன் காதலியைக் காப்பாற்றினார் என்பதே மீதிக்கதை.
# புரூஸ் லீ (2017 திரைப்படம்)

## நடிகர்கள்

- ஜி. வி. பிரகாஷ் குமார்புரூஸ்லீயாக (ஜெமினி கணேசன்)
- கிரிதி கர்பந்தாசரோஜாதேவிசுப்ரஜித்தாக
- பாலா சரவணன்அப்பாசாக
- ராம்தாஸ்தாதாவாக
- இராசேந்திரன்அப்பாசின்மாமா
- மன்சூர் அலி கான் மன்சூர் அலிகானகவே
- ஆனந்த் ராஜ்jசண்முகப்பாண்டியனாக
# புரூஸ் லீ (2017 திரைப்படம்)

## தயாரிப்பு

இந்தபடம்குறித்துமுதலில் 2015சூனில் அறிவிக்கப்பட்டது. கென்னன்யா பிலிம்ஸ் தயாரிக்கும்இந்த நகைச்சுவைத் திரைப்படத்தில் பிரசாந்த் பண்டிராஜுவின்இயக்கத்தில்நடிக்க ஜி. வி. பிரகாஷ் குமார் ஒப்புக்கொண்டார். படத்தின்பெயரைபாட்ஷா படத்தயாரிப்பளரிடம்இருந்துவாங்கஇயலாதகாரணத்தால், பாட்ஷாஇல்லன்னாஆண்டனிஎன்றபெயர் 2015சூலையில் புரூஸ்லீஎனமாற்றப்பட்டது. புரூஸ் லீ - தி ஃபைட்டர் (2015) தெலுங்குத் திரைப்படத் தயாரிப்பாளர்அந்தத் தெலுங்குப் படத்தை புரூஸ் லீ 2 என்ற பெயரில்தமிழில் மொழிமாற்றம் செய்து வெளியிட்டபோது2016 அக்டோபரில் அவர்களுக்கும் ப்ரூஸ் லீ (2015)தமிழ்திரைப்படத் தயாரிப்பாளர்களுக்குஇடையில் ஒருசிறிய சட்டரீதியான மோதல்ஏற்பட்டது.தமிழ் தயாரிப்பக் குழுவால், புரூஸ் லீ, தெலுங்குப்படத்தின்தமிழ்மொழிமாற்றப்படத்தின் வெளியீட்டை தடுக்க முடியவில்லை.  
முதன்மைப் பெண் கதாப்பாத்திரத்தில் நடிக்க முதலில்சமந்தாவையும்பின்னர் திரிசாவையும்அணுகினர் ஆனால் அதன்பின்னர் தெலுங்கு புரூஸ் லீ படத்தில் நாயகியாக நடித்தகிரிதி கர்பந்தாவைதமிழில்அறிமுகப்படுத்தினர். 2015அக்டோபரில், ஒளிப்படக்காட்சிகள்எடுக்கப்பட்டன.அதில் கிருதிமற்றும் பிரகாஷ்ஆகியோர் கல்லூரி மாணவர்களாக சித்தரிக்கப்பட்டு வெளிப்பட்டன. அந்த மாதத்தின் பிற்பகுதியில்படத்தயாரிப்புத் தொடங்கியது, 2016ஆண்டின்துவக்கத்தில்படத்தை வெளியிடதயாரிப்பாளர்கள் இலக்கைக் கொண்டிருந்தனர். 2016 இன்துவக்கத்தில் படப்பிடிப்பு முடிந்த போதிலும், ஜி. வி. பிரகாஷ் குமாரின் மற்ற படங்களைதிரையரங்குகளில்வெளியிடவேண்டியதால்பட வெளியீடு தாமதமானது.
# நீர்தேக்கங்களின் பட்டியல் இந்தியா

இந்தப் பட்டியலானதுஇந்தியாவிலுள்ளபெரிய நீர்த்தேக்கங்களை உள்ளடக்கியவை.இதில்கொள்ளவுடைய பெரிய செயற்கை ஏரிகள்உட்படஅனைத்துஏரிகளும்உள்ளன. சீனா, அமெரிக்கா மற்றும் ரஷ்யாவிற்குபிறகு அணைகளின் எண்ணிக்கை அடிப்படையில்இந்தியாநான்காவதாகஉள்ளது. தற்போதுஇந்தியாவில் 4710 கட்டிமுடிக்கப்பட்ட பெரிய அணைகள் மற்றும்390 அணைகள் கட்டுமானத்தின்கீழும் உள்ளன. இந்தியாவில் உள்ள பெரும்பாலான அணைகள் மாநில அரசுகள்மூலம்பராமரிக்கப்படுகின்றன. மேலும்சிலஅணைகள்பக்ரா பியாஸ் மேலாண்மை வாரியம் (BBMB), தாமோதர் பள்ளத்தாக்கு கழகம் (DVC) மற்றும் நேஷனல் ஹைட்ரோ எலக்ட்ரிக் பவர் கார்ப்பரேஷன் (NHPC) மூலம் கட்டுப்படுத்தப்படுகின்றன.
# நீர்தேக்கங்களின் பட்டியல் இந்தியா

## பட்டியல்

| மத்தியப்பிரதேசம் | நருமதை | இந்திர சாகர் அணை | Earth-fill & Gravity | 2005 |  |  |  |  |  |
| --- | --- | --- | --- | --- | --- | --- | --- | --- | --- |
| தெலுங்கானா | கோதாவரி | சிறீராம் சாகர் | Earth-fill & Gravity | 1977 |  |  |  |  |  |
| ஆந்திரப் பிரதேசம்/தெலுங்கானா | கிருஷ்ணா | நாகர்ஜீன சாகர் அணை | Earth-fill & Gravity | 1960 |  |  |  |  |  |
| ஆந்திரப் பிரதேசம் | கிருஷ்ணா ஆறு | சிறீ சைலம் | Earth-fill & Gravity | 1984 |  |  |  |  |  |
| ஆந்திரப் பிரதேசம் | பெண்ணாறு | சோமசைலா | Earth-fill & Gravity | 1989 |  |  |  |  |  |
| இமாச்சலப் பிரதேசம் | சட்லெஜ் | பக்ரா அணை | Earth-fill & Gravity | 1963 |  |  |  |  |  |
| ஒடிசா | மகாநதி ஆறு | ஈராக்குது அணை | Earth-fill & Gravity | 1957 |  |  |  |  |  |
| உத்தரப்பிரதேசம் | ரிகந்த் ஆறு | ரிகந்த் அணை | 91.44 மீ
(300 அடி) | 934.21 மீ
(3065 அடி) | Concrete Gravity | 10.6 கிமீ<sup>3</sup> | 5,148 கிமீ<sup>2</sup> | 1962 | } |
# உடன்பிறப்பு

**உடன் பிறப்பு** (*Sibling*) என்பது இரத்த சொந்தங்களுள் ஒன்றாகும். உடன் பிறப்புகள் ஒரே பெற்றோரை கொண்டிருப்பார்கள். அது தாயாகவோ, தந்தையாகவோ அல்லது இருவருமாகவோ இருக்கக்கூடும். பொதுவாக உடன் பிறப்பு ஆணாக இருப்பின் சகோதரன் என்றும், பெண்ணாக இருப்பின் சகோதரி என்றும் அழைக்கப்படுகின்றனர். உலகில் ஏறத்தாழ எல்லா இடங்களிலும் உடன் பிறப்புகள் ஒன்றாகவே வளர்கின்றனர். எனவே உடன் பிறப்புகள் எப்போதும் நல்ல உணர்ச்சி பிணைப்புடன் காணப்படுகின்றனர். இந்த உணர்ச்சி பிணைப்பானது ஒவ்வொரு உடன்பிறப்புக்கும் வேறுபட்டு இருக்கும். பெற்றோர் தங்களை நடத்தும் விதம், பிறப்பு முறைமை, குடும்பம் தவிர்த்த மற்றவருடனான தனிப்பட்ட அனுபவங்கள் மற்றும் தனி நபர் குணம் போன்றவை இந்த மாறுபட்ட உணர்ச்சி பிணைப்புக்கு காரணமாக அமைகிறது. பல்வேறு காரணங்களால் தனித்தனியாக வளர்கின்ற உடன் பிறப்புகளும் இருக்கின்றனர்.
# உடன்பிறப்பு

### வகைப்பாடு

#### முழு உடன்பிறப்பு.

முழு உடன்பிறப்புகள் ஒரே தாயையும் தந்தையையும் கொண்டிருப்பர்கள். இவர்களுடைய "தாயனை" ஆனது, தாயும் தந்தையும் இரத்த சொந்தமல்லாத பட்சத்தில் 50 சதவிகிதம் ஒரே மாதிரியாக இருக்கும். பொதுவாக இரட்டையர்கள் அதிக பிணைப்போடு இருப்பார்கள். ஆராய்ச்சி ஒன்றின் படி, தங்களின் 3 வயது வரை "இரட்டையர் மொழி" என்று அவர்கள் மட்டுமே புரிந்து கொள்ளும் ஒரு மொழியில் உரையாடுவது, இரட்டையர்களின் சிறப்பம்சம்.  
இருகருஇரட்டையர்கள் பிறப்பால் மட்டுமே இரட்டையர்கள், அவர்களுக்கும் இரட்டையர் அல்லாத முழு உடன்பிறப்பிற்கும் பெரிய வித்தியாசம் ஒன்றுமில்லை.
# உடன்பிறப்பு

### வகைப்பாடு

#### பாதி உடன்பிறப்பு

பாதி உடன்பிறப்பு அல்லது அரை உடன்பிறப்பு என்போர் ஒரு பெற்றோரை மட்டும் ஒன்றாகக் கொண்டிருப்பர்கள். இது தாயாகவோ அல்லது தந்தையாகவோ இருக்கலாம். இவர்கள் 25% ஒரே மாதிரி தாயனை கொண்டிருப்பதற்கான வாய்ப்புகள் இருக்கின்றன.
# உடன்பிறப்பு

### வகைப்பாடு

#### உடன்பிறவா சகோதரர்கள்

உடன்பிறவா சகோதரர்களை இரண்டாக பிரிக்கலாம். இரத்தபந்த உடன்பிறவா சகோதரர் மற்றும் இரத்த பந்தம் அல்லாத உடன்பிறவா சகோதரர்கள்.  
இரத்தபந்த உடன்பிறவா சகோதரர்கள் யாரெனில்:  
- சித்தி/சித்தப்பாவின் பிள்ளைகள்
- பெரியப்பா/பெரியம்மாவின் பிள்ளைகள்  
இரத்த பந்தம் அல்லாத உடன்பிறவா சகோதரர்கள் அமைவதற்கான காரணங்கள்:  
- தாய் அல்லது தந்தை மறுமணம் செய்பவருக்கு ஏற்கனவே இருக்கும் குழந்தை.
- தத்தெடுக்கப்பட்ட சகோதரர்.
- இரத்தத்தினால் சத்தியம் செய்து கொடுத்த இரத்த சகோதரர்கள்.
- கணவன்/மனைவியின் அத்தை/மாமாவின் பிள்ளைகள்.
# உடன்பிறப்பு

### வகைப்பாடு

#### உடன்பிறப்பு உறவுமுறை

**உடன்பிறப்பு உறவுமுறை அட்டவனை**  
| மூத்தவர் | அண்ணண் | அக்காள் |  |
| --- | --- | --- | --- |
| இளையவர் | தம்பி | தங்கை | } |  
கீழ் வருவன அனைத்தும் உறவுமுறை பெயராயினும் மதிப்பு மற்றும் மரியாதையின் நிமித்தம் உடன்பிறவாதவரையும், உறவுமுறையல்லாதவரையும் இவ்வாறு அழைக்கலாம்.  
##### அண்ணன்
தன்னை விட வயதில் மூத்த ஆண் சகோதரரை அண்ணன் என்று அழைப்பார்கள். அண்ணன் என்பதை தமையன் என்றும் கூறலாம். அண்ணன் என்பதே மருவி 'அண்ணா', 'அண்ணெ' என்று ஒவ்வொரு ஊரிலும் ஒரு வழக்கில் வழங்கப்படுகிறது.  
எடுத்துகாட்டு:
- இந்து மதத்தில், விநாயகர் முருகனுக்கு அண்ணன்;
- திருவிவிலியத்தில் காயின், ஆபேலுக்கு அண்ணன்;  
##### அக்காள்
தன்னை விட வயதில் மூத்த பெண் சகோதரியை அக்காள் என்று அழைப்பார்கள். அக்காள் என்பதை தமக்கை என்றும் கூறலாம். அக்காள் என்பதே மருவி 'அக்கா', 'என்று வழங்கப்படுகிறது.  
எடுத்துகாட்டு:
- சோழ நாட்டு அரசன், முதலாம் ராஜராஜனுக்கு, குந்தவை பிராட்டியார் அக்காள்;  
##### தம்பி
தன்னை விட வயதில் இளைய ஆண் சகோதரரைத் தம்பி என்று அழைப்பார்கள். தம்பி என்பதை அனுஜன் என்றும், அம்பி என்றும் கூறலாம்.  
எடுத்துகாட்டு:  
- இராமயணத்தில் லட்சுமனன், இராமனின் தம்பி.
- இசைஞானி இளையராஜாவின் தம்பி, கங்கை அமரன்.  
##### தங்கை
தன்னை விட வயதில் இளைய பெண் சகோதரியைத் தங்கை என்று அழைப்பார்கள்.
# பிரிட்ஜ்கோபால் ஹரிகிஷன் லோயா

**பிரிட்ஜ்கோபால் ஹரிகிஷன் லோயா** (** Brijgopal Harkishan Loya**) (1966 - 2014) மும்பை சிபிஐ சிறப்பு நீதிமன்ற நீதிபதியாக பணியாற்றும் போது, சர்ச்சைக்கிடமான வகையில் நாக்பூரில் இறந்தவர். இவரது தீடீர் மரணம், இந்திய அளவில் சந்தேகமாக அறியப்பட்டது.  
சொராபுதீன் சேக் போலி எண்கவுண்டர் வழக்கில், மும்பை சிபிஐ நீதிமன்ற நீதிபதியாக விசாரித்துக் கொண்டிருந்த நேரத்தில், 1 டிசம்பர் 2014 அன்று நாக்பூரில் மர்மமான முறையில் இறந்தார்.  
நீதிபதி லோயா சந்தேக மரணம் குறித்தான வழக்கு மனுவை, உச்ச நீதிமன்றத்தின் தலைமை நீதிபதி தீபக் மிஸ்ரா தலைமையிலான அமர்வு விசாரித்து, 19 ஏப்ரல் 2018 அன்று தள்ளுபடி செய்ததுடன், லோயாவின் மரணம் இயற்கையானது என தீர்ப்பளித்தது.
# பிரிட்ஜ்கோபால் ஹரிகிஷன் லோயா

### வரலாறு

22 நவம்பர் 2005 அன்று ஐதராபாதிலிருந்து மகாராஷ்டிர மாநிலத்திற்கு பயணித்த சொராபுதீன் சேக் மற்றும் அவரது மனைவி கௌசர் ஆகியோர் காவல்துறையினரால் தடுத்து நிறுத்தப்பட்டு, என்கவுண்ட்டரில் கொல்லப்பட்டனர். இந்த வழக்கில் முக்கிய சாட்சியாக கருதப்பட்ட துல்சிராம் பிரஜாபதியும், 2006ஆம் ஆண்டு குஜராத் காவல் துறையால் நடத்தப்பட்ட மற்றொரு போலி என்கவுண்ட்டரில் கொலை செய்யப்பட்டார். இந்த படுகொலைகளின் பின்னணியில் அமித் ஷா இருப்பதாக குற்றம்சாட்டப்பட்டு கைது செய்யப்பட்டார்.  
சொராபுதீன் சேக் கொலை வழக்கை விசாரிப்பதற்கு, நீதிபதி லோயா, சூன் 2014ல், சிபிஐ சிறப்பு நீதிமன்ற நீதிபதியாக நியமிக்கப்பட்ட்டார். இக்கொலை வழக்கு விசாரணையின் போது, பாரதிய ஜனதா கட்சியின் தேசியத் தலைவர் அமித் ஷாவை விசாரிக்க, நீதிமன்றத்திற்கு நேரில் வருகை தர நீதிபதி லோயா ஆனையிட்டார்.  
நீதிபதி லோயா தன்னுடன் பணிபுரிந்தவரின் மகளின் திருமணத்தில் கலந்து கொள்வதற்காக 30 நவம்பர் 2014 அன்று நாக்பூர் சென்றார்.
நாக்பூரில் ரவி பவன் எனும் அரசு விருந்தினர் மாளிகையில் தங்கியிருந்த நீதிபதி லோயா, 1 டிசம்பர் 2014 அன்று காலை 4 மணி அளவில் நெஞ்சு வலியால் துடித்தார். மருத்துவச் சிகிச்சைக்கான இரண்டு மருத்துவ மனைகளுக்கு கொண்டு செல்லப்பட்ட லோயா, காலை 6.15 மணிக்கு மாரடைப்பால் இறந்தார். அவரது மரணம் தொடர்பான பல்வேறு ஊகங்களும் சர்ச்சைகளும் தொடர்கின்றன.  
19 ஏப்ரல் 2018 அன்று இம்மனு மீதான தீர்ப்பை உச்ச நீதிமன்ற தலைமை நீதிபதி தீபக் மிஸ்ரா தலைமையிலான அமர்வு அறிவித்தது.  
லோயா மரணம் தொடர்பாக 4 அதிகாரிகள் விசாரணையில் எந்த சந்தேகமும் இல்லை. பொது நல வழக்குகள் உள்நோக்கமுடையது. மேலும் இது நீதிமன்ற அவமதிப்பாகும் என்றும், சிறப்பு புலனாய்வுக் குழு விசாரணை தேவையில்லை எனவும் நீதிபதிகள் கூறி பொது நல வழக்கைத் தள்ளுபடி செய்தனர்.
# குச் குச் ஹோத்தா ஹை (இந்தித் திரைப்படம்)

***குச் குச் ஹோத்தா ஹை*** (*कुछ कुछ होता है,* தமிழ் மொழிபெயர்ப்பு: *ஏதோ... ஏதோ நடக்கிறது*) பரவலான ஆங்கிலச் சுருக்கம் ***KKHH***, 1998ஆம் ஆண்டில் வெளியான காதலும் நகைச்சுவையும் நிறைந்த இந்தித் திரைப்படமாகும். அக்டோபர் 16, 1998 அன்று ஒரே நேரத்தில் இந்தியாவிலும் ஐக்கிய இராச்சியத்திலும் வெளியிடப்பட்டது. இதனை கரண் ஜோஹர் எழுதி இயக்கினார். பாலிவுட் திரைகளில் பரவலாக புகழ்பெற்றிருந்த இணையர் சாருக் கானும், கஜோலும் முதன்மைக் கதாபாத்திரங்களில் நடித்திருந்தனர். இது அவர்கள் நான்காம் முறையாக இணைந்து நடித்த திரைப்படமாக அமைந்தது. மற்றொரு துணை கதாபாத்திரத்தில் ராணி முகர்ஜியும் சல்மான் கானும் நடித்தனர். சானா சாயீது இத்திரைப்படத்தில் அறிமுகமானார்.
# குச் குச் ஹோத்தா ஹை (இந்தித் திரைப்படம்)

## கதைச்சுருக்கம்

ராகுலும் (ஷாருக் கான்) அஞ்சலியும் (கஜோல்) ஒரே கல்லூரியில் படிக்கின்றனர். ராகுல் அழகாகவும் வாழ்க்கையை மகிழ்ச்சியுடன் நோக்குபவராகவும் உள்ளார். அஞ்சலி, ராகுல் இருவரும் நல்ல நண்பர்களாகின்றனர். ராகுல் கல்லூரியில் பெண்கள் பின்னால் செல்வதை அஞ்சலி விரும்புவதில்லை. ஆனால் ராகுல் இலண்டனிலிருந்து வந்த கல்லூரித்தலைவரின் மகள் டினாவை (ராணி முகர்ஜி) காதலிக்கிறார். ராகுல் டினாவைப் பார்த்து, அஞ்சலி பொறாமைப்பட ஆரம்பிக்கிறார்; அப்போதுதான் ராகுலுடனான தனது நட்பு நட்பையும் கடந்து காதல் என்பதை உணர்கிறார். டினாவும் ராகுலைக் காதலிக்கிறாள், ஆனால் இதற்கிடையில் அவள் அஞ்சலியும் ராகுலைக் காதலிக்கிறாள் என்பதைத் தெரிந்து கொள்கிறாள். இவ்வகையாக காதல் முக்கோணம் உருவாகிறது, ராகுல்,டினாவிற்கு விட்டுக்கொடுத்து அஞ்சலி கல்லூரியை விட்டு வெளியேறுகிறாள்.  
ராகுலும் டினாவும் திருமணம் செய்து கொள்கின்றனர். டினா கருவுற்றதும் அவளது பிரசவத்தில் சிக்கல் இருப்பது தெரிய வருகிறது. அதனைத் தன் கணவனிடம் மறைத்த டினா, தனது மறைவிற்குப் பிறகு ராகுலை அஞ்சியுடன் சேர்த்து வைக்கத் திட்டமிடுகிறாள். தனக்குப் பிறக்கும் மகளுக்கு அஞ்சலியின் பெயரை வைக்க ராகுலை வற்புறுத்துகிறாள். பிறக்கப்போகும் குழந்தைக்கு ஒவ்வொரு ஆண்டும் ஒரு கடிதமாக எட்டு கடிதங்களை எழுதி அவற்றை ராகுலின் தாயிடம் கொடுத்துவிட்டு இறக்கிறாள். அந்தக் கடிதங்களில் கல்லூரி வாழ்க்கையும் ராகுல் அஞ்சலி, டினாவின் முக்கோணக் காதல் விவரிக்கப்படுகிறது. திரைப்படத்தில் இதன் மூலமாகவே பின்நகர்வாக கதை சொல்லப்படுகிறது. அஞ்சலி 8 வயதாகும்போது, தனது கடைசி கடிதத்தில் ராகுலுடன் கல்லூரித் தோழி அஞ்சலியை சேர்த்து வைக்கவேண்டும் என மகளை வேண்டுகிறாள். இதனிடையே மூத்த அஞ்சலிக்கு அமானுடன் (சல்மான் கான்) திருமண நிச்சயம் செய்யப்படுகிறது.  
சிறுமி அஞ்சலி மூத்த அஞ்சலியைத் தேடி சிம்லாவில் நடைபெறவுள்ள வேனிற்காலப் பயிற்சிக்கு அவர் வரவிருப்பதை அறிகிறாள். அங்கு செல்ல தந்தை ராகுல் மறுத்தபோதும் டினாவின் கடிதங்களை தன் பாட்டிக்கு காண்பித்து அவரது துணையுடன் தந்தைக்குத் தெரியாது சிம்லா பயிற்சி வகுப்பிற்கு செல்கிறாள். அங்கு மூத்த அஞ்சலி சிறுமி ராகுல்,டினா இணையரின் குழந்தை எனவும் டினாவின் மறைவையும் தெரிந்து கொள்கிறாள். தனக்கு உடல்நிலை சரியில்லாததைப் போல நடித்து சிறுமி அஞ்சலி தனது தந்தை ராகுலை அங்கு வரவைக்கிறாள். அங்கு சந்திக்கும் ராகுலும் மூத்த அஞ்சலியும் மீண்டும் தங்கள் காதலை உணர்கின்றனர். ஆனால் விரைவிலேயே தனக்கும் அமானுக்கும் நடக்கவிருக்கும் நிச்சயவிழாவால் அஞ்சலி குழம்புகிறாள். ராகுலும் அமனும் சந்திக்கையில் அஞ்சலியை திருமணம் செய்யவிருப்பதை அமன் தெரியப்படுத்துகிறார். இதனால் ராகுலும் விலகிக்கொள்ள, இதனால் அஞ்சலி அவருக்குத் தன்மீது காதலில்லை, நட்புதான் இருந்தது என கருதுகிறாள். ஆனால் நிச்சயவிழா நடக்கவிருக்கும் வேளையில் தனது காதலை ராகுல் அஞ்சலியிடம் தெரிவிக்கிறார். இருப்பினும் கடைசிநேரத்தில் என்ன செய்வதென அறியாது அஞ்சலி கண்கலங்குகிறாள். இதனைக் கவனித்த அமன் அஞ்சலியின் மனம் ராகுலிடம் உள்ளதை அறிந்து கொண்டு இருவரையும் சேர்த்து வைக்கிறார். சிறுமி அஞ்சலிக்கு தாய் டினா அரூபமாக வாழ்த்து கூறுகிறாள்.
# குச் குச் ஹோத்தா ஹை (இந்தித் திரைப்படம்)

## தயாரிப்பு

கரன் ஜோஹர் இந்த படத்தின் மூலம் இயக்குநராக அறிமுகமானார். வெற்றிக்காக காத்திருந்த யஷ்ராஜ் பிலிம்சிற்கும் நல்ல வாய்ப்புகளை எதிர்நோக்கியிருந்த ராணி முகர்ஜிக்கும் இது நல்ல முன்னேற்றத்தைத் தந்தது. நண்பர் ஆதித்யா சோப்ராவைப் போலவே, கரன் ஜோகரும் ஒரு காதல் கதையுடன் தனது வாழ்க்கையைத் தொடங்கினார்.  
இந்த படம் இரசிகர்களுக்கு மகிழ்ச்சியூட்டும் வண்ணம் எடுக்கப்பட்டுள்ளது. கலைஞர்களுக்கான ஆடைகளை சிறப்பாக மனிஷா மல்ஹோத்ரா வடிவமைத்துள்ளார், மேலும் திரைப்படத்தின் ஒளிப்பதிவு பாராட்டுக்கு உரியது. ஜோஹர் தனது முதல் படத்தில் சிறந்த இயக்குநராக பெயர் பெற்றார். இந்தத் திரைப்படம் சாருக்கானுடைய மிகவும் வெற்றிகரமான படங்களில் ஒன்றாகக் கருதப்படுகிறது. சானா சயீத் சிறுமி அஞ்சலியின் பாத்திரத்தில் மிகவும் நல்ல முறையில் நடித்திருக்கிறார். திரைப்படத்தின் கதையானது "மை பெஸ்ட் ஃப்ரெண்ட்ஸ் வெட்டிங்" எனும் ஆங்கில திரைப்படத்தை ஒட்டி உள்ளது. ஜாதின் லலித் இசையை வழங்கினார்.
# குச் குச் ஹோத்தா ஹை (இந்தித் திரைப்படம்)

## வெளியீடு

இத்திரைப்படம் திரையரங்குகளில் மிகப்பெரும் வெற்றியைப் பெற்றது.
# குச் குச் ஹோத்தா ஹை (இந்தித் திரைப்படம்)

## திரைப்படப் பாடல்கள்

இத்திரைப்படத்தின் பாடல்கள் மிகப் பரவலானப் பாராட்டைப் பெற்றன.1998ஆம் ஆண்டில் மிகவும் விற்பனையான திரைப்படப் பாடல் வட்டாக இருந்தது.
# ஹரஹர மஹாதேவகி

**ஹரஹர மஹாதேவகி** (***Hara Hara Mahadevaki***) என்பது 2017 ஆண்டைய இந்தியத் தமிழ் பாலியல் நகைச்சுவைத் திரைப்படமாகும். இப்படத்தை எழுதி இயக்கியவர் சந்தோஷ் பி ஜெயக்குமார் ஆவார். படத்தை தங்கம் சினிமாஸ் நிறுவனம் தயாரித்துள்ளது. இப்படத்தில் திரை நட்சத்தரங்களான கௌதம் கார்த்திக் மற்றும் நிக்கி கல்ரானி ஆகியோர் முதன்மைப் பாத்திரங்களில் நடித்துள்ளனர். படத்துக்கு பாலமுரளி பாபு இசையமைத்துள்ளார். தங்கம் சினிமாஸ் தயாரித்த இப்படத்தை புளூ கோஸ்ட் பிக்சர்ஸ் வெளியிட்டது, படத்தின் தயாரிப்புப் பணிகள் 2016 நவம்பரில் துவங்கின.
# ஹரஹர மஹாதேவகி

## கதை

தேர்தலில் வெற்றி பெற வேண்டும் என்ற நோக்கில் பெண்களை குறிவைத்து ஒப்பனைப் பொருட்கள் அடங்கிய பை ஒன்று ஆளுங்கட்சியால் அனைவருக்கும் இலவசமாக வழங்கப்படுகிறது. முதலமைச்சராக வேண்டும் என்ற ஆசையில் அதே கட்சியில் இருக்கும் முக்கிய தலைவரான ரவிமரியா அந்த ஒப்பனைப் பைகளில் ஒன்றில் வெடிகுண்டை வைத்து அதனை கருணாகரன், மொட்டை ராஜேந்திரனிடம் ஆகியோரிடம் கொடுத்து தன்னுடைய கட்சித் தலைவர்கள் பங்குபெறும் கூட்டத்தில் வைத்து வெடிக்கச் சொல்கிறார்.  
நாயகன் கவுதம் கார்த்திக், துக்க வீட்டில் நடக்கும் இறுதிசடங்குகளை முன்நின்று நடத்தும் ஒருங்கிணைப்பு நிறுவனம் ஒன்றை நடத்தி வருகிறார். இந்நிலையில், கவுதம் கார்த்திக்கும் அவரது காதலியான நிக்கி கல்ராணிக்கும் இடையே ஏற்படும் மனக்கசப்பால் இருவரும் பிரிந்து விடுகின்றனர். இதையடுத்து காதலித்த போது இருவரும் ஒருவருக்கொருவர் கொடுத்த பரிசுப் பொருட்களை திரும்பப் பெறுவதாக முடிவு செய்கின்றனர். அந்த பொருட்களை தேர்தலின் போது வழங்கப்பட்ட பையில் போட்டு எடுத்துச் செல்கின்றனர்.  
ஹரஹரமஹாதேவகி என்ற விடுதியில் வந்து தங்கும் பணக்கார தம்பதியின் பெண் குழந்தை கடத்தப்படுகிறது. காவல் துறையை நாடாமல் ஒரு கோடி பணத்தை ஒப்படைத்தால் குழந்தையை ஒப்படைப்போம் என்று கடத்தல் பேர்வழி லிங்கா மிரட்டல் விடுக்கிறார். அதனால் கேட்ட பணத்தை அரசியல் கட்சி பையில் சொன்ன இடத்தில் வைத்து விட்டு வந்து விடுகின்றனர்.  
கள்ள நோட்டை நல்ல நோட்டாக மாற்றினால் தரகு தொகை கிடைக்கும் என்ற ஆசையில் பாலசரவணன் இரண்டு லட்சத்தை அரசியல் கட்சி பையில் வைத்து மாற்றுவதற்காக எடுத்து வரும் போது தொலைந்து விட பையைத் தேடி அலைகிறார்.  
இந்நிலையில், சம்பந்தமில்லாத இந்த நான்கு சம்பவங்களும் ஹரஹரமஹாதேவகி என்ற விடுதியில் சந்திக்க வேண்டிய நிலை ஏற்படுகிறது. இந்த சம்பவத்தின் போதுதான் காவல் அதிகாரியாக ஆர்.கே. சுரேஷ் வருகிறார். ராஜேந்திரனிடம் இருக்கும் வெடிகுண்டு பை, கௌதம், நிக்கி கொடுத்த பொருட்களை எடுத்து வைத்திருக்கும் பை, பாலா சரவணனிடம் இருக்கும் கள்ள நோட்டுப் பை, லிங்கா கேட்கும் ஒரு கோடிப் பை, உச்சக்கட்டத்தில் வரும் பாம்புப் பை என ஒவ்வொரிடமும் கைமாறி செல்ல இறுதியில் யார் கைக்கு பணம் கிடைத்தது, உண்மையான வெடிகுண்டு வெடித்ததா, ரவி மரியா முதலமைச்சர் ஆனாரா, பால சரவணனின் பணம் என்ன ஆனது, அதன் பின்னணியில் என்ன நடந்தது, கடத்தல் பேர்வழியிடமிருந்து குழந்தை மீட்கப்பட்டதா, கடைசியில் கவுதம் கார்த்திக் - நிக்கி கல்ராணியின் காதல் என்ன ஆனது, இருவரும் ஒன்று சேர்ந்தார்களா என்ற வினாக்களுக்கு விடையாக அமைகிறது படத்தின் மீதிக்கதை.
# ஹரஹர மஹாதேவகி

## நடிகர்கள்

- கௌதம் கார்த்திக் ஹரியாக
- நிக்கி கல்ரானி ரம்யாவாக
- சதீஸ் கதிராக
- கருணாகரன் குமாரு
- இராசேந்திரன் உளவாளியாக
- ரவி மரியா தலைவராக
- பாலா சரவணன் ரவியாக
- ஆர். கே. சுரேஷ் காவல் ஆய்வாளராக
- மயில்சாமி
- நமோ நாராயணன் இடியாக
- மனோபாலா பக்தராக
# ஹரஹர மஹாதேவகி

## தயாரிப்பு

2016 ஆம் ஆண்டு நவம்பர் மாதம் இப்படத்தின் பணிகள் துவங்கின. ஸ்டுடியோ கிரீன் மற்றும் தங்கம் சினிமாஸ் ஆகியன சேர்ந்து இந்தத் திரைப்படப் பணிகளைத் துவங்கின. அறிமுக இயக்குநரான சந்தோஷ் பீட்டர் ஜெயகுமார் இயக்கிய இப்படத்தில், கௌதம் கார்த்திக் மற்றும் நிக்கி கல்ரானி ஆகியோரின் முன்னணி பாத்திரங்களில் நடித்தனர். படத்தின் பெயரான ஹரா ஹரா மஹாதேவக்கி என்ற பெயரை அறிவிக்கும் நிகழ்ச்சியில், ராஜேந்திரன் மற்றும் ரவி மரியா ஆகியோர் கலந்து கொண்டனர்.
# பூந்தி நகரம்

## புவியியல்

பூந்தி நகரம், கோட்டாவிலிருந்து 35 கி.மீ. தொலைவிலும், இராஜஸ்தான் மாநிலத் தலைநகரம் ஜெய்பூரிலிருந்து 210 கி.மீ. தொலைவிலும் உள்ளது. பாகையில் அமைந்துள்ள பூந்தி நகரம், கடல் மட்டத்திலிருந்து 368 மீட்டர் உயரத்தில் உள்ளது. இந்நகரத்தின் மூன்று பக்கங்களிலும் ஆரவல்லி மலைத்தொடர்கள் உள்ளது.
நான்கு நுழைவு வாயில்கள் கொண்ட கோட்டைச் சுவர்கள், இந்நகரத்தைச் சுற்றிலும் அமைந்துள்ளது.
# பூந்தி நகரம்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின்படி, பூந்தி நகரத்தின் மக்கள்தொகை 1,04,919 ஆகும். பூந்தி நகர மக்கள்தொகையில் ஆண்கள் 54,485 ஆகவும்; பெண்கள் 50,434 ஆகவும் உள்ளனர். சராசரி எழுத்தறிவு 82.04 % ஆகவுள்ளது. பாலின விகிதம், ஆயிரம் ஆண்களுக்கு 926 பெண்கள் வீதம் உள்ளனர். மக்கள் தொகையில் இந்துக்கள் 74.29 % ஆகவும்; இசுலாமியர் 21.47% ஆகவும்; சமணர்கள் 3.12% ஆகவும்; பிற சமயத்தவர்கள் 1.12% ஆகவும் உள்ளனர்.
# கெபேர்னெட் சுவிக்னோன்

**கெபேர்னெட் சுவிக்னோன்** (*Cabernet Sauvignon*) உலகில் மிகவும் பரவலாக அங்கீகரிக்கப்பட்டுள்ள சிவப்பு வைன் திராட்சை வகையாகும். இது கிட்டத்தட்ட அனைத்து முதன்மையான வைன் தயாரிக்கும் நாடுகளிலும் விளைவிக்கப்படுகிறது. கனடாவின் ஒகனாகன் பள்ளத்தாக்கிலிருந்து லெபனானின் பெக்கா பள்ளத்தாக்கு வரை பல்வேறு வானிலைகளில் பயிராகிறது. கெபேர்னெட் சுவிக்னோன் பொர்தோவின் வைன்களில் மெர்லோட் மற்றும் கெபேர்னெட் பிரான்க் வகை மதுக்களுடன் கலக்கப்பட்டு உலகளவில் பிரபலமானது. பிரான்சிலிருந்து இவ்வகை திராட்சை ஐரோப்பாவிற்கும் பின்னர் அமெரிக்க கண்டங்களுக்கும் பரவியது. கலிபோர்னியாவின் சான்டா குரூசு மலைப்பகுதிகளிலும் நாபா பள்ளத்தாக்கிலும் நியூசிலாந்தின் ஆக்சு விரிகுடாப் பகுதியிலும் ஆத்திரேலியாவின் மார்கெரெட் ஆற்றுப் பகுதியிலும் கூனவார்ரா பகுதியிலும் சிலியின் மைப்போ பள்ளத்தாக்கிலும் கொல்ச்சகுவா பள்ளத்தாக்கிலும் விளைகிறது. 20ஆம் நூற்றாண்டின் பெரும்பகுதியும் இதுவே உலகில் மிகவும் பரவலாக பயிரிடப்பட்ட மதிப்புமிக்க சிவப்பு வைன் திராட்சையாகும். 1990களில் தான் இதனை மெர்லோட் வகை திராட்சை மிஞ்சியது.
இருப்பினும்,கெபேர்னெட் சுவிக்னோன் மிகவும் பரவலாக பயிரிடப்பட்டுள்ள வைன் திராட்சையாக திகழ்கிறது. 2015இல் உலகளவில் மொத்தம் 341000 எக்டேர் பரப்பில் விளைவிக்கப்படுகிறது.
# கெபேர்னெட் சுவிக்னோன்

## விளைச்சல்

இத்தொழிலில் மிகவும் முதன்மையான ஓர் நிலையை எட்டியிருப்பினும் இது 17ஆம் நூற்றாண்டில்தான் அறிமுகமானது. தென்மேற்கு பிரான்சில் *கெபேர்னெட் பிராங்க்* என்ற திராட்சை வகையும் *சுவிக்னோன் பிளாங்க்* என்ற திராட்சை வகையும் குறுக்கிணைக்கப்பட்டு இவ்வகை உருவாக்கப்பட்டது. இதை விளைவிப்பது எளிமையானது என்பதாலேயே இது பரவலாக பயிரிடப்படுகிறது. இந்த திராட்சைகளுக்கு தோல் அடர்த்தியாக இருப்பதாலும் கொடி கடினமாக இருப்பதாலும் இயற்கையாகவே தாமதித்து பூப்பதால் பனிப்பொழிவையும் பூச்சித் தாக்கத்தையும் எதிர்கொள்வதாலும் இதன் வேளாண்மை எளிமையாக உள்ளது. மேலும் இதன் தோற்றமும் சுவையும் அனைத்து விளைச்சல்களிலும் ஒரே போல உள்ளது. இதனால் பயன்பாட்டாளர்களும் இதன் சுவையை இதன் பெயருடன் எளிதாக தொடர்பு படுத்துகின்றனர். வெளிநாடுகளில் பயிரிடப்படும் வகைகளும் இந்தப் பெயருக்கேற்ற சுவையையும் பண்புகளையும் கொண்டுள்ளன. இதனால் சிலர் உள்ளூர் வகைகளுக்கு ஆதரவின்றி இது ஆக்கிரமிப்பதாக குறை காண்கின்றனர்.
# கெபேர்னெட் சுவிக்னோன்

## விளைச்சல்

### மது

கெபேர்னெட் சுவிக்னோன் மது கனமானதாகவும் (full-bodied) துவர்ப்பாகவும் கவனிக்கத்தக்களவில் அமிலத்தனமை கொண்டதாகவும் உள்ளது. இதனால் இதனை நீண்டநாள் வைத்திருக்கும் போது இதன் சுவை கூடுகிறது. குளிர்மையான சூழலில் இம்மது கிசுமிசு வாடையும் கூடவே பச்சைக் குடை மிளகாய் வாடையும் கொண்டதாக உள்ளது; நாளானால் புதினா, செடார் போல சுவை தருகின்றது. இடைப்பட்ட வெப்பநிலையில் கிசுமிசுவுடன் கருமைநிறச் செர்ரி, கரும் ஆலிவ் வாடையும் மிகவெப்பமானச் சூழலில் புளித்த பழக்கூழ் போன்றும் கிடைக்கிறது. ஆத்திரேலியாவின் தெற்குப் பகுதியில் கூனாவார்ரா பகுதியில் விளைவிக்கப்படும் திராட்சையின் மது யுகலிப்டசு அல்லது பச்சைக் கற்பூர வாடை தருகின்றது.
# கெபேர்னெட் சுவிக்னோன்

## இணைந்த உணவுகள்

கெபேர்னெட் சுவிக்னோன் மிகவும் தீவிரமான சுவை கொண்டிருப்பதால் இலகுவான மென்மையான உணவின் சுவையை மறைத்துவிடும். மதுவிலுள்ள அதிகமான டானின் மற்றும் ஓக் தாக்கம் எந்தவகை இணையும் என்பதை தீர்மானிக்கிறது. இது புதியதாக இருக்கையில் இவை அனைத்துமே உச்சநிலையில் இருக்கின்றன; நாளாக ஆக இது மென்மைப்படுகின்றது. மென்மையானபின்னர் இதனுடன் மற்ற உணவுகளையும் உட்கொள்ளலாம். பெரும்பாலும் மதுவின் எடையையும் (ஆல்ககால் மற்றும் கடினம்) உணவின் கனத்தையும் சமப்படுத்த வேண்டும். மிகவும் உறைப்பான உணவுடன் கெபேர்னெட் சுவிக்னோன் சமமாவதில்லை. மிதமான மிளகு தாளித்த உணவுகள் நன்கு செல்கின்றன. பொதுவாக கெபேர்னெட் சுவிக்னோனுடன் மிளகிட்ட மாட்டிறைச்சி மிகவும் விரும்பப்படுகின்றது; மிளகிட்ட துனா மீனும் மற்றொரு பரவலான உணவாகும்.
# த/பெ சத்தியமூர்த்தி

**த/பெ சத்தியமூர்த்தி** (***S/O Satyamurthy***) (சன் ஆப் சத்தியமூர்த்தி என படிக்கவேண்டும்) என்பது 2015 ஆண்டைய இந்திய தெலுங்கு நாடகத் திரைப்படமாகும். படத்தை திரிவிக்ரம் சீனிவாஸ் இயக்க, அரிகா & ஆசினி கிரியேசன்சுக்காக, எஸ் ராதாகிருஷ்ணா தயாரித்துள்ளார். படத்தில் அல்லு அர்ஜுன், உபேந்திரா, சமந்தா ருத் பிரபு, சினேகா, அடா ஷர்மா, நித்யா மேனன், ராசேந்திர பிரசாத், பிரம்மானந்தம் , அலி. பிரகாஷ் ராஜ் ஆகிய நட்சத்திரங்கள் நடித்துள்ளனர். படத்தின் ஒளிப்பதிவை சத்தியமூர்த்தி செய்துள்ளார்.  
திரைப்படத்தை இயக்கிய சீனிவாஸ் அதனுடன் திரைக்கதையையும் எழுதியுள்ளார். படத்தை முதலில் தமிழ், மலையாளம், தெலுங்கு ஆகிய மொழிகளில் ஒரு பன்மொழி திரைப்படமாக எடுக்க திட்டமிடப்பட்டது, ஆனால் தயாரிப்பாளர் தெலுங்கு மொழியில் படமாக்கி, அதே பெயரில் மலையாளத்தில் மொழிமாற்றம் செய்தனர். இப்படத்திற்கு தேவி ஸ்ரீ பிரசாத் இசையமைக்க, பிரசாத் மெரெல்லா ஒளிப்திவு செய்தார். படத்தயாரிப்பானது 2014 ஏப்ரலில் ஐதராபாத்தில் உள்ள ராமாநாயுடு ஸ்டுடியோவில் துவங்கியது. படத்தின் முதன்மை ஒளிப்பதிவு 2014 செப்டம்ர் 22 இல் ஐதராபாத்தில் துவங்கி, 2015 மார்ச் மத்தியில் நிறைவடைந்தது. ஐரோப்பாவில் படம்பிடிக்கப்பட்ட மூன்று பாடல்களை விடுத்து மீதமுள்ள படக் காட்சிகள் ஐதராபாத் மற்றும் அதைச் சுற்றியுள்ள பகுதிகளில் படம்பிடிக்கப்பட்டது.  
படத்தின் தெலுங்குப் பதிப்பானது உலகளவில் 2015 ஏப்ரல் 9 அன்று 1375 திரையரங்குகளில் வெளியிடப்பட்டு வரவேற்பைப் பெற்றது. இப்படத்தின் மலையாளப் பதிப்பானது 2015 ஏப்ரல் 24 அன்று வெளியிடப்பட்டது. 400–500-மில்லியன் செலவில் தயாரிக்கப்பட்ட இப்படமானது விநியோகத்தர்களின் பங்கான 519 மில்லியனையும் சேர்த்து 905 மில்லியனை வசூலித்தது. உலக அளவில் பாக்ஸ் ஆபிஸில் மிக அதிக அளவில் வசூலித்த தெலுங்கு படங்களில் இது ஏழாவது இடத்தில் உள்ளது. இந்தத் திரைப்படத்தின் வழியாக, உலகளவில் 540 மில்லியன் சம்பாதித்த படத்தில் நடித்த முதல் தெலுங்கு நடிகர் அல்லு அர்ஜுன் என்ற பெயர் இப்படத்தால் கிட்டியது.
# த/பெ சத்தியமூர்த்தி

## கதை

வீராஜ் ஆனந்துக்கு (அல்லு அர்ஜுன்) திருமணம் நிச்சயமாகிறது, இந்தச் சமயத்தில் அவரது தந்தை சத்யமூர்த்தி (பிரகாஷ்ராஜ்) விபத்தில் இறந்துவிட எல்லாம் தலைகீழாகிறது. பணம், வசதி எல்லாம் இழப்பதோடு நடக்க இருந்த திருமணமும் நின்று விடுகிறது. இதற்கிடையில் தன் தந்தை மீது விழும் ஒரு பழியை தவறென நிரூபிக்க வீராஜ் ஆனந்த் கிளம்புகிறார். தன் தந்தை மீது ஏற்பட்ட களங்கத்தை எப்படி துடைத்தார் என்பதே மீதிக் கதை.
# த/பெ சத்தியமூர்த்தி

## வெளியீடு

த / பெ சத்யமூர்த்தி படத்தை வெளியிட 2015 நவம்பர் 5, இல் வெளியிடும் திட்டத்துடன், 2015 பிப்ரவரி 5 பணிகள் துவங்கின. ஆனால் படத்தின் பிந்தைய தயாரிப்பு தாமதங்கள் காரணமாக ஏப்ரல் 2 (2015 உலகக் கோப்பைக்குப் பின்னர்) தள்ளி வைக்கப்பட்டது. 2015 மார்ச் 30, அன்று தணிக்கைக்குப் பிறகு, அதன் வெளியீட்டு தேதி ஏப்ரல் 9 ஏப்ரல் என முடிவு செய்யப்பட்டது.  
த / பெ சத்தியமூர்த்தி தெலுங்குப் படமானது, தமிழ் நாட்டில் வெளியிடப்பட்ட தெலுங்கு திரைப்படங்களில் ஆங்கில சப்டைட்டில்களுடன் வெளியிடப்பட்ட ஒருசில தெலுங்கு படங்களில் ஒன்றாகும்.
# பிகானேர் இராச்சியம்

**பிகானேர் இராச்சியம்** (**Bikaner State**) இந்தியாவின் தற்கால இராஜஸ்தான் மாநிலத்தின் வடக்கில் அமைந்தது. 1465ல் நிறுவப்பட்ட பிகானேர் இராச்சியம் 60,391 சதுர கிலோ மீட்டர் பரப்பளவு கொண்டிருந்தது. பிரித்தானிய இந்திய ஆட்சியில் சுதேச சமஸ்தானமாக விளங்கியது. 1947l இந்தியப் பிரிவினையின் போது, 7 ஆகஸ்டு 1947ல் பிகானேர் இராச்சியம், இந்தியாவுடன் இணைந்தது. 1465ல் நிறுவப்பட்ட பிகானேர் இராச்சியத்தின் தலைநகரம் பிகானேர் நகரம் ஆகும்.  
பிகானேர் இராச்சியம், தற்கால இராஜஸ்தான் மாநிலத்தின் பிகானேர் மாவட்டம், கங்காநகர் மாவட்டம் மற்றும் அனுமான்காட் மாவட்டங்களைக் கொண்டதாகும்.
# பிகானேர் இராச்சியம்

## வரலாறு

இராசபுத்திரர்களின் ரத்தோர் வம்சத்தினரால் 1495ல் நிறுவப்பட்ட பிகானேர் இராச்சியம், 9 மார்ச் 1818ல் பிரித்தானிய இந்தியா ஆட்சியின் கீழ் சுதேச சமஸ்தானமாக விளங்கியது.பிகானோர் இராச்சியத்தை, 7 ஆகஸ்டு 1947 அன்று, இந்தியாவுடன் இணைக்கும் உடன்படிக்கையில், பிகானோர் மன்னர் கையொப்பமிட்டார்.
# பிகானேர் இராச்சியம்

## வரலாறு

### பிகானோர் இராச்சிய மன்னர்கள்

- 19 சூன் 1698 – 15 டிசம்பர் 1700 சொரூப் சிங் (பிறப்பு:1689 - இறப்பு: 1700)
- 15 டிசம்பர் 1700 – 16 டிசம்பர் 1735 சுஜன் சிங் (b. 1690 - d. 1735)
- 16 டிசம்பர் 1735 – 15 மே 1746 சோரவர் சிங் (b. 1713 - d. 1746)
- 15 மே 1746 – 25 மார்ச் 1787 கஜ் சிங் (b. 1723 - d. 1787)
- 25 மார்ச் 1787 – 25 ஏப்ரல் 1787 இரண்டாம் இராஜ் சிங் (b. 1744 - d. 1787)
- 25 ஏப்ரல் 1787 - 9 அகடோபர் 1787 பிரதாப் சிங் (b. 1781 - d. 1787)
- 25 ஏப்ரல் 1787 – 25 மார்ச் 1828 சூரத் சிங் (b. 1766 - d. 1828)
- 25 மார்ச் 1828 - 7 ஆகஸ்டு 1851 ரத்தன் சிங் (b. 1790 - d. 1851)
- 7 ஆகஸ்டு 1851 – 16 மே 1872 சர்தார் சிங் (b. 1818 - d. 1872)
- 16 மே 1872 – 19 ஆகஸ்டு 1887 துங்கர் சிங் (b. 1854 - d. 1887)
- 19 ஆகஸ்டு 1887 - 2 பிப்ரவரி 1943 கங்கா சிங் (b. 1880 - d. 1943) (from 24 Jul 1901, Sir Ganga Singh)
- 19 ஆகஸ்டு 1887 – 16 டிசம்பர் 1898 பிரித்தானிய முகமையாளர்கள் ஆட்சி
- 2 பிப்ரவரி 1943 – 15 ஆகஸ்டு 1947 சதூல் சிங் (b. 1902 - d. 1950)
# பிகானேர் இராச்சியம்

## இதனையும் காண்க

- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
# ஒரு முகத்திரை

**ஒரு முகத்திரை** (***Oru Mugathirai*** (English: A mask) என்பது 2017 ஆண்டைய இந்தியத் தமிழ் நாடகத் திரைப்படமாகும். படத்தை எழுதி இயக்கியவர் ஆர். செந்தில்நாதன். படத்தில் ரகுமான், சுரேஷ், அதிதி குருராஜ் ஆகியோர் முதன்மைப் பாத்திரங்களில் நடித்துள்ளனர். இந்தப் படத்தின் பின்னணி இசையை பிரேம் குமார் அமைத்துள்ளார். இந்த படமானது 2015 சூலையில் தொடங்கப்பட்டு, 2017 மார்ச் 17 அன்று வெளியிடப்பட்டது.
# ஒரு முகத்திரை

## கதை

அதிதி ஆச்சர்யா மற்றும் ஸ்ருதி ஆகிய இருவரை வைத்தே கதை நகர்கிறது. நாயகிகள் இருவரும் ஒரே கல்லூரியில் மனநல மருத்துவப் பிரிவை எடுத்து படித்து வருகின்றனர். கல்லூரியில் எலியும்-பூனையுமாக இருக்கும் அதிதி-ஸ்ருதி கல்லூரியில் அடிக்கடி சண்டை பிடிக்கின்றனர். அதே நேரத்தில் அதிதி எப்போதும் முகநூலே கதி என்று இருக்கிறார். முகநூலில் ரோகித் என்ற இளைஞருடன் தொடர்ந்து பேசி வருவதுடன், தனது வாழ்க்கை சம்பந்தப்பட்ட அனைத்தையும் ரோகித்துடன் பகிர்ந்து வருகிறார். இந்நிலையில் லண்டனுக்கு சென்று மேல்படிப்பு படிக்க ரோகித் உதவி செய்வதாகக் கூறியதை நம்பி சென்னைக்கு அதிதி வருகிறார். ஆனால் அவரை அழைத்துச் செல்ல ரோகித் அங்கு வராததால் என்ன செய்வதென்று தெரியாமல் இருக்க, அங்கு வரும் மனநல மருத்துவரான ரகுமான், ரோகித் வரும் வரை தனது வீட்டில் தங்குமாறு அழைக்க அதற்கு அதிதியும் சம்மதிக்கிறார்.  
மறுபுறத்தில் படத்தின் கதாநாயகனான சுரேஷ் ஒரு பிரபல மென்பொருள் நிறுவனத்தில் வேலை செய்து வருகிறார். அவருக்கும் அந்த நிறுவனத்தில் புதிதாக வேலையில் சேரும் மற்றொரு நாயகியான தேவிகாவுக்கும் இடையே காதல் மலர்கிறது. பின்னர் வேறு நிறுவனத்துக்கு மாறும் தேவிகா சுரேஷை கழட்டி விடுகிறார். இதனால் வருந்தும் நாயகன் போதை பழக்கத்திற்கு ஆளாகிறான். அதனைத் தொடர்ந்து போதை பழக்கத்தில் இருந்து மீள மனநல மருத்துரான ரகுமானிடம் சிகிச்சை பெறுகிறார் சுரேஷ்.  
இந்த நிலையில், ரோகித் என்ற பெயரில் தன்னுடன் முகநூலில் பேசி வந்தது ரகுமான்தான் என்ற உண்மை அதிதிக்கு தெரியவர, அதிர்ந்து போகும் அவர், எதற்காக ரகுமான் இப்படி செய்கிறார் என்பதையும் உணர்ந்து கொள்வதுடன், தான் படித்த மனநல படிப்பின் மூலமாகவே ரகுமானை வழிக்கு கொண்டு வர முடிவு செய்யகிறார். இதன் பிறகு இருவருக்கும் இடையே ஆரம்பிக்கும் ஆடுபுலி ஆட்டமே படத்தின் கதை.
# ஒரு முகத்திரை

## நடிகர்கள்

- ரகுமான் - சத்தியமூர்த்தி ரத்தினவேல் (ரேகித்)
- சுரேஷ் - அர்ஜூன்
- அதிதி குருராஜ் - கண்மணி
- தேவிகா மாதவன்
- டெல்லி கணேஷ்
- மீரா கிருஷ்ணன்
- சுவாமிநாதன்
- சாம்ஸ்
- பாண்டு
- சசி பிரசாந்த் - கிசோர்
- ரேகா சுரேஷ்
# ஒரு முகத்திரை

## தயாரிப்பு

இந்த படம் 2015 சூலையில் தயாரிக்கப்பட்டது. இப்படத்தின் வழியாக இப்படத்தின் இயக்குநரான செந்தில் நாதன் நீண்ட காலம் கழித்து திரைப்படத்தை இயக்கியுள்ளார். இவர் இதற்கு முன்னர் திகில் படமான சிவி (2007) என்ற திரைப்படத்தை இயக்கியுள்ளார். செந்தில்நாதன், FB (*ஸ்டேட்டஸ் போடு சாட் பண்ணு* என்ற அடிக்குறிப்புடன்) எனப் பெயரிடப்பட்ட படத்தைத் தொடங்கினார், ஆனால் பிறகு படத்தின் பெயரை *ஒரு முகத்திரை* என மாற்றினார். படமானது முகநூலை அடிப்படையாகக் கொண்ட உளவியல் ரீதியான திரில்லர் படம் என்று விவரிக்கப்பட்டது. ரகுமான் ஒரு மனநல மருத்துவராக முதன்மைப் பாத்திரத்தில் நடித்துள்ளார், உடன் சுரேஷ் மற்றும் அதிதி குரூராஜ் ஆகியோர் நடித்துள்ளனர். முதலில் இப்படத்தில் நடிக்க மறுத்தார் அதிதி, பின்னர் செந்தில் நாதன் ஆறு மாதங்களுக்குப் பிறகு அவரை நடிக்க ஒப்புக் கொள்ளவைத்தார். இந்த படமானது 42 நாட்கள் கோவா, புதுச்சேரி, ஊட்டி ஆகிய இடங்களில் படம்பிடிக்கப்பட்டது. படத்திற்கு ஏ. ஆர். ரகுமானிடம் இணை இணைப்பாளராகப் பணியாற்றிய பிரேம் குமார் இசையமைக்க, சரவணபாண்டியன் ஒளிப்பதிவு செய்தார். செந்தில் நாதன் இப்படத்தை இயக்கியபோதே *ராஜா மாகால்* என்ற திகில் படத்திற்கான வேலைகளையும் செய்தார்.  
ரகுமான் நடித்து வெற்றியடைந்த துருவங்கள் பதினாறு (2016) படத்தின் வெற்றியைத் தயாரிப்பாளர் இப்படத்திற்காக விளம்பரப்படுத்தினார். 2017 பெப்ரவரியில் பகடி ஆட்டம் வெளியானபிறகு, 2017 மார்ச்சில் ஒரு முகத்திரை படத்தை வெளியிட ஏற்பாடு செய்யப்பட்டது. மேலும், துருவங்கள் பதினாறுவின் தெலுங்குப் பதிப்பான D16 இன் வெற்றியைத் தொடர்ந்து இப்படத்தின் தெலுங்கு மொழிமாற்று உரிமையை விநியோகிப்பாளர் டி. வெங்கடேஷ் 2017 மார்ச் மாதம் வாங்கினார். மலேசியாவில் படத்தின் வெளியீட்டின்போது, இந்தத் திரைப்படத்தின் இலாபமானது, நாட்டில் உள்ள தமிழ் பாடசாலைகளுக்கு நிதியளிப்பதற்கு வழங்குவதாக ஒப்புக் கொள்ளப்பட்டது.
# ஒரு முகத்திரை

## வெளியீடு

திரைப்படமானது 2017 மார்ச் 17 அன்று எதிர்மறையான விமர்சனங்களுடன் வெளியானது.